Идрис

Идрӣс (), Товрат чохь Ахнӯх, Ханӯх () — иза исламан дуьххьарлерчу пайхамарех цхьаъ ву. Динийн ламасташкахь ма-бохху, Адам а, Шис а дӏаваьллачул тӏаьхьа, дуьххьара шега пайхамаралла делларг ву иза.

 Силсила 
Товрат чохь иза «Ахнух» ибн Ярад ибн Мухӏалаил ибн Къинан ибн Аннуш ибн Шис ибн Адам вуБибли, Доладаларан тептар. Иза Нухь пайхамаран дедайх ву.

 Исламехь 
Идрис — иза Къуръан чохь Дала бийцинчу пайхамарех цхьаъ ву. Адам берех дуьххьара шега пайхамаралла делларг ву иза, Адам а, Шис а дӏаваьлла чул тӏаьхьа. Цунна Идрис цӏе тиллина цо дукха жайнаш йаздеш хилла дела. И ву дуьххьара къоламца йаздинарг а, бедарш тегнарг а, тегна хӏума тӏейоьхнарг а, ткъа цул хьалха цӏокарчий йухуш хилла наха. Иштта дуьххьара герз караэцнарг а, керста нахаца леттарг а, астрономи а, хьесап дан а хаа гӏиртинарг а ву изаТафсир аль-Багӏави.

Къуръан чохь шозза хьахош ву:

Мухьаммад пайхамаро дийцина ша Исраъ а, миӀраж а олучу буьйсанна стигал ваьккхинчу хенахь, йоьалгӀачу стигалахь шена «Идрис» гира аьлла.

 Идрис — иза Ильяс вуй? 
Асхьабех цхьаболчу Ӏеламнаха а, царал тӀаьхьабаьхкинчара а аьлла: «Идрис» а, «Ильяс» а цхьанан пайхамаран цӀе йу. Ильяс — Идрис ву, ткъа Идрис — Ильяс ву. ӀабдуллахӀ ибн МасӀуда ша айат доьшучу хенахь: ﴾سَلَامٌ عَلَى إِلْ يَاسِينَ﴿ цо олура: ﴾سَلامٌ عَلى إدْرَاسِينَ﴿. Иштта цо олуш хилла: «Ильяс — иза Идрис ву».

Ибн Касира толийна дош, и шиъ тайп-тайпанара ву аьлларг ду, Идрис Ильяс вац.

 Билгалдахарш 

Категори:Исламан адамаш абатца